Eŭropa Medicina Agentejo

La Eŭropa Medicina Agentejo (, akronime EMA) estas reguliga agentejo de la Eŭropa Unio por taksi medicinajn produktojn kaj medikamentojn Set up by EC Regulation No. 2309/93 as the European Agency for the Evaluation of Medicinal Products, and renamed by EC Regulation No. 726/2004 to the European Medicines Agency, it had the acronym EMEA until December 2009.. La EMA certigas sciencan taksadon, superrigardon kaj monitoradon de medikamentoj por homoj kaj bestoj en la EU. Ĝia sidejo estas en Amsterdamo "Relocation to Amsterdam". European Medicines Agency. 17 September 2018. Retrieved 16 January 2021..

La EMA estas la farmacia aŭtoritato por la tuta EEA-areo kaj similas al la Usona Administracio pri Manĝaĵoj kaj Medikamentoj (FDA), sed male al la FDA, ĝia strukturo ne estas centralizita.

 Historio 
La agentejo estis establita en 1995 kun financado de la Eŭropa Unio kaj la farmacia industrio, en provo pliigi kunlaboron kaj plibonigi sinkronigon inter la ekzistantaj reguligaj korpoj en la EU-landoj. Inter la fenomenoj kiujn la fondintoj klopodis trakti estis la protektismo en la diversaj drog-aprobaj aŭtoritatoj, kie medikamentoj konkurantaj kun surloke produktitaj medikamentoj foje ne estis aprobitaj, kaj la altaj kostoj truditaj al la drogkompanioj kiuj devis submeti aprobpetojn al granda nombro da korpoj. La diskutoj inter la diversaj registaroj pri la starigo de la agentejo daŭris ĉirkaŭ 7 jarojn.

EMA protektas publikan kaj bestan sanon en 27 membroŝtatoj de la Eŭropa Unio, same kiel en la landoj de la Eŭropa Ekonomia Areo (EEA), kun la celo, ke ĉiuj medikamentoj haveblaj sur la EU-merkato estu sekuraj, efikaj kaj de alta kvalito. Ĝi ankaŭ ludas rolon en subteno de esplorado kaj novigado en la farmacia industrio, antaŭenigante novigon kaj la disvolviĝon de novaj medikamentoj de eŭropaj mikro-, malgrandaj kaj mezgrandaj kompanioj. La sciencaj komitatoj de EMA disponigas sendependajn rekomendojn pri medikamentoj por homa kaj bestkuracista uzo, surbaze de ampleksa scienca taksado de datumoj.

 Sciencaj Komitatoj de EMA 
Interalie, la EMA konsistas el sep sciencaj komitatoj kiuj taksas merkatajn rajtigojn por diversaj medikamentoj kaj faras monitoradon de kromefikoj ene de la EEA-areo. La konkludoj de tiuj komisionoj estas fundamentaj por la taksoj de la medikamentagentejoj de la membroŝtatoj por merkatiga aprobo de medikamentoj.

 Komitato por Homaj Uzadoj (CHMP)
 Komitato por Medikamentoj por Bestoj (CVMP)
 Komitato pri Orfaj Medikamentoj (COMP)
 Komitato por Medikamentoj por Infanoj (PDCO)
 Komitato pri Altnivelaj Terapioj (CAT)
 Kontrola Komitato de Malfavoraj Reagoj (PRAC)
 La Komitato por Herbaj Medicinaj Produktoj (HMPC)

 Por plia legado 



 Referencoj 

 Vidu ankaŭ 

 Eŭropa Centro por Malsankontrolo kaj Antaŭzorgo (ECDC)
 Medikamentoj kaj Sanproduktoj Reguliga Agentejo (Unuiĝinta Reĝlando) (MHRA)

 Eksteraj ligiloj 


 EMA ĉiujara raporto 2018
 Estroj de Medikamentaj Agentejoj
 La Reguloj Reganta Medikamentajn Produktojn en la eŭropa Unio (EudraLex)
 Sano-EU Portalo oficiala publiksana portalo de la eŭropa Unio

Kategorio:Instancoj de Eŭropa Unio
Kategorio:Farmakologio
Kategorio:Ekonomio de Eŭropa Unio
Kategorio:Organizaĵoj pri sano